

 **REPUBLIKA HRVATSKA**

**VUKOVARSKO-SRIJEMSKA ŽUPANIJA**

**OPĆINA NEGOSLAVCI**

**Općinsko vijeće**

**KLASA:** 400-02/25-01/01

**URBROJ:** 2196-19-02-25-26

**Negoslavci,** 16. lipnja 2025.

Na temelju članka 72. Zakona o komunalnom gospodarstvu („Narodne novine“ broj 68/18, 110/18 i 32/20) te članka 19., točke 2. Statuta Općine Negoslavci („Službeni glasnik Općine Negoslavci” broj 1/25), Općinsko vijeće Općine Negoslavci na svojoj redovnoj sjednici održanoj dana 16.06.2025. godine donosi

**Izmjene i dopune** **Programa održavanja komunalne infrastrukture za 2025. godinu**

**Članak 1.**

Mijenja se članak 2. Program održavanja komunalne infrastrukture za 2025. godinu (u daljem tekstu: Program) („Službeni glasnik Općine Negoslavci” broj 9/24) i glasi:

„Održavanje komunalne infrastrukture se utvrđuje po djelatnostima kako slijedi:

**1.** održavanje nerazvrstanih cesta

- Tekuće održavanje nerazvrstanih cesta i čišćenje snijega 7.300,00 EUR

**2.** održavanje javnih površina na kojima nije dopušten promet motornim vozilima

- **Sanacija pješačkih staza 46.000,00 EUR**

**3.** održavanje građevina javne odvodnje oborinskih voda 0,00 EUR

**4.** održavanje javnih zelenih površina

- Održavanje javnih površina 10.000,00 EUR

**5.** održavanje građevina, uređaja i predmeta javne namjene 8.000,00 EUR

**6.** održavanje groblja i krematorija unutar groblja

- Uređenje groblja i parking na groblju 0,00 EUR

**7.** održavanje čistoće javnih površina 0,00 EUR

**8.** održavanje javne rasvjete

- Održavanje javne rasvjeta 7.000.00 EUR

- Podmirenje troškova električne energije 16.000.00 EUR

**9.** **sanacija divljih odlagališta**

**- Divlja deponija Grabovo 0,00 EUR**

**- Usluge čišćenja divljih deponija 10.000,00 EUR**

**10. dezinfekcija, dezinsekcija i deratizacija**

**- Dezinsekcija komaraca i stršljenova 8.000,00 EUR**

**- Deratizacija 5.000,00 EUR**

**11. neškodljivo uklanjanje lešina**

**- Animalni otpad 2.300,00 EUR**

**UKUPNO:**  **119.600,00 EUR**

**Održavanje nerazvrstanih cesta (sanacija i tekuće održavanje)**

Planirani iznos za ove radove iznosi 7.300,00 EUR.

Pod održavanjem nerazvrstanih cesta podrazumijeva se skup mjera i radnji koje se obavljaju tijekom cijele godine na nerazvrstanim cestama sa svrhom održavanja prohodnosti i tehničke ispravnosti cesta i prometne sigurnosti na njima (redovito održavanje), kao i mjestimičnog poboljšanja elemenata ceste, osiguravanja sigurnosti i trajnosti ceste i cestovnih objekata i povećanja sigurnosti prometa (izvanredno održavanje), a u skladu s propisima kojima je uređeno održavanje cesta. Obuhvaća održavanje, rekonstrukciju, sanaciju nerazvrstanih cesta i poljskih putova, te čišćenje snijega i leda u okviru zimske službe na prometnicama i vršenje građevinskih i drugih radova radi očuvanja bitnih zahtjeva za prometnicu tijekom njenog trajanja (sanaciju oštećenih asfaltnih površina, udarnih rupa, ulegnuća, mrežastih oštećenja i sl. na kolnicima). Tekuće održavanje nerazvrstanih cesta provodi se temeljem Operativnog programa održavanja nerazvrstanih cesta u zimskom razdoblju u sezoni 2024./2025. (period od 15.11.2024. godine do 15.03.2025. godine). Obuhvaća troškove čišćenja snijega, posipavanje snijega i leda. Ukupna dužina nerazvrstanih cesta iznosi 3.546,00 m, a procjena troškova temelji se na dužini dionica ceste, sata rada angažiranih strojeva i ljudi te cijene posipala.

**Održavanje javnih površina na kojima nije dopušten promet motornim vozilima**

**Planirani iznos za ove radova iznosi 46.000,00 EUR.**

Održavanje javnih površina na kojima nije dopušten promet motornih vozila podrazumijeva vršenje građevinskih i drugih radova kojima se osigurava njihova funkcionalna ispravnost tijekom njihovog trajanja (sanaciju oštećenja, ulegnuća, pukotina i sl. na javnim površinama).

Javne površine na kojima nije dopušten promet motornih vozila podrazumijevaju: pješačke staze, trgove, pločnike, javne prolaze, prečace, ako nisu sastavni dio nerazvrstane ili druge ceste.

**Održavanje javnih zelenih površina**

Planirani iznos za ove radove iznosi 10.000,00 EUR.

Pod održavanjem javnih zelenih površina podrazumijeva se košnja, obrezivanje, sakupljanje biološkog otpada s javnih zelenih površina, obnova, održavanje i njega drveća, ukrasnog grmlja i drugog bilja, popločenih površina i površina u parkovima, fitosanitarna zaštita bilja i biljnog materijala za potrebe održavanja i drugi poslovi potrebni za održavanje tih površina.

Radovi na održavanju javnih zelenih površina sastoje se od:

-redovnih i izvanrednih hortikulturnih radova – održavanje i njega travnjaka površine 27.000 m2 (košenje i skupljanje trave i lišća, prozračivanje i obnova travnjaka), održavanje i njega sezonskih i trajnih cvjetnjaka, cvjetnih vaza, grmova, živica i stabala,

- održavanje nasada drveća podrazumijeva okopavanje, oblikovanje, odrezivanje bolesnih i starih grana, odrezivanje grana koje smetaju prometu, skupljanje grana i odvoz na odlagalište, sadnju novih stablašica,

- održavanje živice podrazumijeva oblikovanje živice, zamjenu-sadnju novih sadnica živice,

skupljanje grana i odvoz na odlagalište,

- nabave sadnog materijala – sezonskih cvjetnica, trajnica, grmova, stabala, travnih busena i dr.

- održavanja cvjetnih gredica koje podrazumijeva štihanje, gnojenje, sađenje, zalijevanje, pljevljenje i okopavanje,

- navodnjavanje javnih zelenih površina na području Općine.

**Održavanje groblja i kapele unutar groblja**

Planirani iznos za ove radove iznosi 0,00 EUR.

**Javna rasvjeta**

Planirani iznos za javnu rasvjetu 23.000,00 EUR.

Pod održavanjem javne rasvjete podrazumijeva se upravljanje i održavanje instalacija javne rasvjete, uključujući podmirivanje troškova električne energije, za rasvjetljavanje površina javne namjene.

Radovi na sustavu javne rasvjete izvode se da bi sustav bio u potpunoj funkcionalnosti. Ovdje spada redovno i investicijsko održavanje. U redovito održavanje javne rasvjete spadaju periodički pregledi ispravnosti sustava na području općine, zamjena dotrajalih i nefunkcionalnih (neispravnih) rasvjetnih tijela, zamjena ili obnova dotrajalih stupova javne rasvjete, zamjena kablova i druge pripadajuće opreme, proširenje javne rasvjete i intervencijski zahvati. Redovno održavanje se obavlja kroz cijelu godinu prema potrebi. Hitne intervencije vrše se nakon raznih devastacija na rasvjetnim tijelima (nakon prometnih nezgoda, poslije nevremena zbog dotrajalosti stupova, udara groma ili kvarova na kablovima).

Potrošnja javne rasvjete podrazumijeva podmirivanje troškova za utrošak električne energije za javnu rasvjetu, a temeljem Ugovora o opskrbi električnom energijom povlaštenog kupca.

**Sanacija divljih odlagališta**

 **Planirani iznos za sanaciju divljih odlagališta je 10.000,00 EUR.**

 Pod sanacijom divljih odlagališta podrazumijeva se prikupljanje komunalnog otpada sa
divljih odlagališta te njihov odvoz i odlaganje na odlagališta komunalnog otpada, kao i saniranje
i zatvaranje divljeg odlagališta.

**Dezinfekcija, dezinsekcija i deratizacija**

 **Planirani iznos za dezinfekciju, dezinsekciju i deratizaciju je 13.000,00 EUR.**

 Pod dezinfekcijom, dezinsekcijom i deratizacijom podrazumijeva se provođenje obvezne preventivne dezinfekcije, dezinsekcije i deratizacije radi sustavnog suzbijanja insekata i glodavaca.

**Neškodljivo uklanjanje lešina**

 **Planirani iznos za neškodljivo uklanjanje lešina je 2.300,00 EUR.**

 Pod neškodljivim uklanjanjem lešina se podrazumijeva neškodljivo uklanjanje i zbrinjavanje lešina životinja.“

**Članak 2.**

 Mijenja se članak 3. Programa i glasi:

 „Financijska sredstva za održavanje komunalne infrastrukture iz članka 2. u ukupnom iznosu od **119.600,00 EUR** osigurat će se iz sljedećih izvora.

|  |  |  |
| --- | --- | --- |
| **Izvršenje** | **Potrebna sredstva** | **Izvori financiranja i iznosi** |
| Tekuće održavanje nerazvrstanih cesta i čišćenje snijega | 7.300,00 EUR | Proračun 7.300,00 EUR |
| **Sanacija pješačkih staza** | **46.000,00 EUR** | **Kapitalne pomoći PORLZ Ministarstvo regionalnog razvoja i fondova EU 30.000,00 EUR i Proračun Općine Negoslavci 16.000,00 EUR.** |
| Održavanje javnih površina | 10.000,00 EUR | Proračun 10,000,00 EUR |
| Održavanje građevina, uređaja i predmeta javne namjene | 8.000,00 EUR | Proračun 8.000,00 EUR |
| Održavanje javne rasvjete | 23.000,00 EUR | Proračun 23.000,00 EUR |
| **Sanacija divljih odlagališta** | **10.000,00 EUR** | **Proračun 10.000,00 EUR** |
| **Dezinfekcija, dezinsekcija i deratizacija** | **13.000,00 EUR** | **Vukovarsko-srijemska županija 2.000,00 EUR****Proračun 11.000,00 EUR** |
| **Neškodljivo uklanjanje lešina** | **2.300,00 EUR** | **Proračun 2.300,00 EUR** |
| **UKUPNO** | **119.600,00 EUR** | **119.600,00 EUR** |

**Članak 3.**

 Ostale odredbe Programa se ne mijenjaju, niti se dopunjavaju.

**Članak 4.**

 Ove Izmjene i dopune Programa stupaju na snagu dan nakon dana objave u Službenom glasniku Općine Negoslavci.

**PREDSJEDNIK OPĆINSKOG VIJEĆA:**

Miodrag Mišanović